Johnny Hallyday

Jean-Philippe Léo Smet, coñecido como Johnny Hallyday, nado en París o 15 de xuño de 1943 e finado o 5 de decembro de 2017 en Marnes-la-Coquette, preto da capital francesa, foi un cantante e actor francés.

 Traxectoria 
De pai belga e nai francesa, é considerado unha icona no mundo francófono dende os inicios da súa carreira, para algúns incluso o equivalente francés de Elvis Presley.

Estivo casado coa tamén cantante francesa Sylvie Vartan entre 1965 e 1980. Ambos tiveron un fillo: David Hallyday, que seguindo a tradición familiar tamén se fixo cantante. Johnny Hallyday e Sylvie Vartan foron a "parella de moda" da súa xeración en Francia, atraendo constantemente a atención da prensa rosa.

A súa carreira prolongouse por 50 anos na industria da música. Foi unha das estrelas máis grandes de Francia: 400 xiras, 18 discos de platino, actuacións diante de 15 millóns de persoas e vendas de 100 millóns de discos dende o principio da súa carreira.

Con todo e iso, Hallyday non acadou a mesma sona fóra de Francia e do mundo francófono, e a miúdo foi descrito en países de fala inglesa como «a estrela de rock máis grande que nunca oiches cantar».

En 2006 realizou dous duetos coa cantante italiana Laura Pausini nas cancións La loi du silence durante un concerto del e Come Il Sole All'improvviso para a versión italiana do disco Io Canto de ela.

Colaborou con Loquillo no seu álbum Balmoral (2008), participando no tema Cruzando o paraíso.

 Álbums de estudio 
 Hello Johnny (1960, Vogue)
 Nous les Gars, Nous les Filles (1961, Vogue)
 Tête a Tête avec Johnny (1961, Vogue)
 Salut les Copains! (1961, Philips)
 Johnny Hallyday sings America's Rockin' Hits (1962, Philips)
 Les Bras en Croix (1963, Philips)
 Les Rocks les Plus Terribles (1964, Philips)
 Halleluyah (1965, Philips)
 Johnny Chante Hallyday (1965, Philips)
 La Génération Perdue (1966, Philips)
 Johnny 67 (1967, Philips)
 Jeune Homme (1968, Philips)
 Rêve et Amour (1968, Philips)
 Rivière... Ouvre ton Lit (1969, Philips)
 Vie (1970, Philips)
 Flagrant Délit (1971, Philips)
 Country-Folk-Rock (1972, Philips)
 Insolitudes (1973, Philips)
 Je t'Aime, Je t'Aime, Je t'Aime (1974, Philips)
 Rock'n Slow (1974, Philips)
 Rock a Memphis (1975, Philips)
 La Terre Promise (1975, Philips)
 Derrière l'Amour (1976, Philips)
 Hamlet (1976, Philips)
 C'est la Vie (1977, Philips)
 Solitudes a Deux (1978, Philips)
 Hollywood (1979, Philips)
 A Partir de Maintenant.. (1980, Philips)
 En Pièces Détachées (1981, Philips)
 Pas Facile (1981, Philips)
 Quelque Part un Aigle (1982, Philips)
 La Peur (1982, Philips)
 Entre Violence et Violon (1983, Philips)
 Hallyday 84: Nashville en Direct (1984, Philips)
 En V.O (1984, Philips)
 Rock'n'Roll Attitude (1985, Philips)
 Gang (1986, Philips)
 Cadillac (1989, Philips)
 Ca Ne Change Pas un Homme (1991, Philips)
 Rough Town (1994, Philips)
 Lorada (1995, Philips)
 Ce Que Je Sais (1998, Philips)
 Sang pour Sang (1999, Philips)
 A la Vie, a la Mort (2002, Mercury)
 Ma Vérité (2005, Mercury)
 Jamais seul con Matthieu Chedid (e unha reanudación da canción "Tanagra" escrita por Brigitte Fontaine)

 Álbums en vivo 
 Johnny et Ses Fans au Festival de Rock'n'Roll (1961, Vogue)
 A l'Olympia (1962, Philips)
 Olympia 64 (1964, Philips)
 Olympia 67 (1967, Philips)
 Au Palais des Sports (1967, Philips)
 Que Je t'Aime (1969, Philips)
 Live at the Palais des Sports (1971, Philips)
 Palais des Sports (1976, Philips)
 Pavillon de Paris (1979, Philips)
 Live (1981, Universal Music)
 Palais des Sports 1982 (1982, Universal Music)
 Au Zénith (1984, Universal Music)
 A Bercy (1987, Universal Music)
 Dans la Chaleur de Bercy (1990, Universal Music)
 Bercy 92 (1992, Universal Music)
 Parc des Princes (1993, Universal Music)
 A La Cigale (1994, Universal Music)
 Lorada Tour (1995, Universal Music)
 Destination Vegas (1996, Universal Music)
 Johnny Allume le Feu: Stade de France 98 (1998, Universal Music)
 100% Johnny: Live a La Tour Eiffel (2000, Universal Music)
 Olympia 2000 (2000, Universal Music)
 Parc des Princes 2003 (2003, Universal Music)
 Flashback Tour Live (2006, Warner Music)
 La Cigale (2007, Warner Music)

 Filmografía 
 ¿Entendes? (1999) como José
 Love me (2000) 
 O home do tren (2002) como Milan
 Crime Spree (2003) como Marcel Burot
 Crimson Rivers II: Angels of the Apocalypse (2004) como L'ermite borgne Les rivières pourpres II - Les anges de l'apocalypse
 Quartier V.I.P (2005) como Alex
 Jean-Philippe (2006) como Jean-Philippe

Categoría:Nados en París
Categoría:Músicos de Francia
Categoría:Nados en 1943
Categoría:Participantes nos Enfoirés
Categoría:Cabaleiros da Lexión de Honra
Categoría:Finados en 2017
Categoría:Finados por cancro de pulmón